
Parlamentul  României

Camera  Deputaţilor

Comisia pentru industrii si servicii
Bucureşti, 23.06.2015
      Nr.4c-3/200/2015

AVIZ

asupra propunerii legislative pentru reducerea consumului băuturilor carbogazoase de către minorii cu vârstă de până la 16 ani


În conformitate cu prevederile art.95 Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru sănătate şi familie şi Comisiei pentru învăţământ, ştiinţă, tineret şi sport, cu propunerea legislativă pentru reducerea consumului băuturilor carbogazoase de către minorii cu vârstă de până la 16 ani, transmis cu adresa  nr.P.L.x466 din 15 iunie  2015, înregistrată sub nr.4c-3/200 din 16 iunie 2015.
Propunerea legislativă are ca obiect de reglementare în principal , interzicerea consumului de băuturi carbogazoase, cu excepţia apei minerale îmbuteliate în incinta unităţilor de învăţământ. 

Consiliul Legislativ a avizat favorabil actul normativ cu avizul nr.206/9.03.2015, cu observaţii şi propuneri care nu au fost însuşite de iniţiatori.                                      


Propunerea legislativă a fost respinsă de Senat în şedinţa din 10.06.2015.                                              

Guvernul nu susţine propunerea legislativă deoarece Legea nr.123/2008 pentru o alimentaţie sănătoasă în unităţile de învăţământ universitar acoperă parţial iniţiativa legislativă.

Membrii comisiei au dezbătut propunerea legislativă în şedinţa din 23.06.2015. 

În urma dezbaterilor, membrii comisiei au hotărât în unanimitate, să avizeze negativ propunerea legislativă pentru reducerea consumului băuturilor carbogazoase de către minorii cu vârstă de până la 16 ani.
Prin obiectul şi conţinutul său, proiectul de lege face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.


VICEPREŞEDINTE,

Gheorghe Marin
Consilier parlamentar,

Dr.Fiz.Maria Cristina Bălănescu

